སྤྱི་ལོ་༢༠༡༠ལོར་གངས་ལྗོངས་ཤེས་རིག་ནོར་བུའི་སློབ་གླིང་གི་དགེ་བའི་བཤེས་གཉེན་ཆེན་མོ་ལྡོང་ཡོན་ཏན་རྒྱ་མཚོ་མཆོག་ལྷ་སར་ཕེབས་ཚེ་པོ་ཏ་ལའི་ཆོས་གྲོགས་དྲྭ་ཚིགས་ཀྱི་འབྲེལ་ཡོད་དོ་དམ་མི་སྣ་ཁག་དང་།གཞན་བོད་སྐད་བོད་ཡིག་ལ་དགའ་ཞེན་ཡོད་པའི་གཞོན་ནུ་འགར་གནང་བའི་གཏམ་བཤད།པོ་ཏ་ལའི་ཆོས་གྲོགས་དྲྭ་ཚིགས་ཀྱི་རྩོམ་སྒྲིག་པས་འོད་འཁོར་ལས་བཤུས།ཚིག་སྦྱོར་དང་ཡིག་ནོར་སོགས་ལ་འཆད་ཁྲིད་པས་བཟོ་བཅོས་བྱས་ཡོད།ཡ་ལགས།ད་ཚང་མ་འཛོམས་ཚར་ཡོད་ན་བགྲོ་གླེང་གི་འགོ་འཛིན་རྒྱུ་བྱེད།ཐོག་མར་ངས་རང་ཉིད་ངོ་སྤྲོད་ཅིག་བྱས་ན་འགྲིག་རྒྱུ་རེད།རྒྱུ་མཚན་འབྲེལ་ཡོད་མི་སྣ་རེ་འགའ་མ་གཏོགས་ཁྱེད་རྣམ་པའི་ནང་